钦定古今图书集成/明伦汇编/闺媛典/第225卷 > 黄谊诏妻孙氏
## 钦定古今图书集成/明伦汇编/闺媛典/第225卷 > 黄谊诏妻孙氏

按《明外史列女传》：“‘孙氏，慈谿人，归定海黄谊诏生子
湑。未几夫亡，孙以死自誓，延师教子，长求兄女为配。
甫三载，生二子，湑亦夭。时田赋多令民自输，姑妇相
率携子仆输赋南畿，诉尚书蹇义言：潮水为患，十九
年荒，乞筑海塘以障居民’。义诘曰：‘如此孤苦，何为不
嫁’？对曰：‘饿死事小，失节事大’。义嗟叹久之，次日即为”
奏请，遣官与有司相度成之。起自龙山，迄于观海，永
免潮患。慈人庙祀孙氏，至今。